Δελτίο Τύπου 20/09/2022

 **3ΗΜΕΡΟ ΔΡΑΣΕΩΝ ΕΥΑΙΣΘΗΤΟΠΟΙΗΣΗΣ 28-30/09/2022**

Το προσωπικό της Κινητής Μονάδας Ιονίων Νήσων πραγματοποιεί δράσεις ευαισθητοποίησης στα νησιά της Ιθάκης, Λευκάδας και στην πόλη της Πρέβεζας, με τη συμμετοχή μελών του Θεραπευτικού προγράμματος ΚΕΘΕΑ ΗΠΕΙΡΟΣ.

Πιο αναλυτικά το πρόγραμμα:

* Τετάρτη 28/09/2022 και ώρα 13:00 η Κινητή Μονάδα Ιονίων Νήσων θα βρίσκεται στο Βαθύ, στην πλατεία, όπου θα στηθεί ενημερωτικό περίπτερο με σκοπό την ενημέρωση των κατοίκων για το ρόλο και τις παρεχόμενες υπηρεσίες που προσφέρει η κινητή μονάδα, όπως και για την προώθηση του φιλικού αγώνα 5Χ5.

 Στις 18:00, την ίδια ημέρα σε συνεργασία με το Κέντρο Κοινότητας Ιθάκης και την πολύτιμη βοήθεια του προέδρου κ.Μανωλόπουλου Χρήστου και της τοπικής ομάδας «Προόδου» θα πραγματοποιηθεί στο δημοτικό στάδιο Σταυρού, φιλικός αγώνας 5Χ5 με τη συμμετοχή της «Προόδου», των μελών του Θεραπευτικού Προγράμματος και του προσωπικού της Κινητής Μονάδας.

Σας περιμένουμε όλους εκεί για να δώσουμε το δικό μας μήνυμα κατά των εξαρτήσεων, μέσω της προαγωγής των υγιών αθλητικών δραστηριοτήτων και κοινωνικών συναναστροφών.

* Πέμπτη 29/09/2022 και ώρα 13:00 η Κινητή Μονάδα Ιονίων Νήσων θα βρίσκεται στην κεντρική πλατεία της Λευκάδας (μπροστά από την εκκλησία του Αγίου Σπυρίδωνα) όπου θα διεξαχθεί δράση ενημέρωσης (ενημερωτικό περίπτερο) για το ρόλο και τις παρεχόμενες υπηρεσίες της μονάδας προς τους κατοίκους, όπως και για την εθελοντική ενέργεια καθαρισμού παραλιών που θα ακολουθήσει.

Στις 17:00 την ίδια ημέρα, σε συνεργασία με την ΑΜΚΕ «Μονοπάτια Αλληλεγγύης» θα πραγματοποιηθεί εθελοντικός καθαρισμός των παραλιών «Κάστρο» και «Αμμόγλωσσα».

 Σημείο συνάντησης : Σιδερένια γέφυρα.

Θα διατίθενται γάντια και σακούλες για την συλλογή των απορριμμάτων.

* Παρασκευή 30/9/2022 και ώρα 13:00, στον χώρο του Βοτανικού Κήπου Πρέβεζας, θα πραγματοποιηθεί εικαστική παρέμβαση, υπό την καθοδήγηση του καλλιτέχνη Μπάλλα Ηλία και την συμμετοχή των μελών του Θεραπευτικού Προγράμματος, με θέμα εμπνευσμένο από την φύση.

Έπειτα θα ακολουθήσει επίδειξη του παιχνιδιού “petanque” (πετάνκ-εδαφοσφαίριση) με την υποστήριξη του κ. Νικολού Κωνσταντίνου, Προέδρου του Αθλητικού Γυμναστικού Συλλόγου Πρέβεζας, στο “Κυανή Ακτή Αμπαλί Sports Club”.

Τα παραπάνω διοργανώθηκαν με την συνδρομή του προσωπικού του Κέντρου Κοινότητας Πρέβεζας.

 **Η ΕΙΣΟΔΟΣ ΣΕ ΟΛΕΣ ΤΙΣ ΔΡΑΣΤΗΡΙΟΤΗΤΕΣ ΕΙΝΑΙ ΕΛΕΥΘΕΡΗ.**